પરંતુ આપણે આ ફિલ્મી કાંકરામાંથી થોડા ઘઉં વીણીએ. ફિલ્મમાં અમુક-અમુક ગાંડાવેડામાં હસવું આવી પણ જાય છે. ફિલ્મના સ્ક્રીનના ખૂણા પર જ્યાં સ્મોકિંગ કિલ્સની ચેતવણી આવે છે, ત્યાં શૉટ ઇન આફ્રિકા, શૉટ ઇન ઝૂ જેવી હાસ્યાસ્પદ ચેતવણીઓ પણ તમારા હોઠ મલકાવી દે. લેકિન બૉસ, આપણી આંખો ચુંબકની જેમ ચોંટી રહે છે સુપર્બ ઍમી જૅક્સન પર. હસે કે રડે તેનો ચહેરો એકદમ સનમાઇકા જેવો સપાટ જ રહે છે, પણ તેણે હન્ટરવાલી જેવી જે ઍક્શન સીક્વન્સિસ કરી છે, એના પર તો આખેઆખી સ્વિસ બૅન્કો લૂંટાવી દેવાની ઇચ્છા થઈ આવે.